CELEX: 62007FJ0094
Javni uslužbenci
Uradniki
Napredovanje

Tožba, vložena na podlagi členov 236 ES in 152 AE, s katero J. Rebizant, G. Vlandas in V. Vocino predlagajo razglasitev ničnosti
odločbe Komisije, da v okviru napredovalnega obdobja 2006 ne napredujejo v naziv AD 13.
Odločitev:
Tožba se zavrne. Vsaka stranka nosi svoje stroške.
Povzetek
Ničnostna tožba – Tožbeni razlogi – Neupošteven tožbeni razlog
Če v okviru ničnostne tožbe z morebiti utemeljenim tožbenim razlogom ni mogoče razglasiti ničnosti, ki jo predlaga tožeča
stranka, je treba navedeni tožbeni razlog šteti za neupošteven. Kadar uradnik, plačan iz splošnega dela proračuna, vloži tožbo
zoper odločbo Komisije, da ne napreduje – čeprav ne bi mogel napredovati zaradi nezadostnega celotnega števila zbranih točk
za napredovanje –, je treba šteti, da nima pravnega interesa, da doseže razglasitev ničnosti odločbe, v zvezi s katero je
že gotovo, da bi bilo zanj mogoče sprejeti samo enako odločbo.
(Glej točki 61 in 62.)
Napotitev na:
Sodišče: 21. september 2000, EFMA proti Svetu, C-46/98 P, Recueil, str. I-7079, točki 37 in 38; 30. september 2003, Eurocoton
in drugi proti Svetu, C-76/01 P, Recueil, str. I-10091, točka 52;
Sodišče prve stopnje: 6. junij 2007, Parlante proti Komisiji, T-432/04, še neobjavljena v ZOdl. JU, točka 38.